**آئیے اسکاٹ لینڈ کی تعلیم کی بات کرتے ہیں**

**تعارف**

ہم ہر ایسے شخص کو اسکاٹ لینڈ کی تعلیم پر قومی بحث میں شامل ہونے کے لئے مدعو کر رہے ہیں جسے ہمارے تعلیمی نظام کے مستقبل میں دلچسپی ہو۔

 یہ آپ کی آواز سنی جانے کا اور اسکاٹ لینڈ میں تعلیم کے مستقبل تصورات کی تیاری میں اپنا تعاون پیش کرنے کا ایک موقع ہے۔ آپ کے خیال میں نوجوانوں کو اب سے 20 سال بعد کس قسم کی تعلیم، ہنر، علم اور تعاون کی ضرورت ہوگی؟

**سوالات**

مندرجہ ذیل 10 سوالات کے جواب دینا ان طریقوں میں سے ایک ہے جس میں آپ حصہ لے سکتے ہیں۔ ان میں سے کچھ یا تمام کا جواب دینے کے لئے ہم آپ کا استقبال کرتے ہیں۔ اہم بات یہ ہے کہ آپ کو اپنی بات رکھنے کا موقع ملے اور جو موضوعات آپ کے لئے سب سے زیادہ اہم ہیں آپ ان پر گہرائی سے غور کر سکیں۔

1. مستقبل میں اسکاٹ لینڈ کے بچوں اور نوجوانوں کو کس قسم کی تعلیم کی ضرورت ہوگی؟
2. ہم اسے حقیقت میں کیسے تبدیل کرسکتے ہیں؟
3. ہر بچے اور نوجوان کی انفرادی ضروریات کو مستقبل میں کس طرح پورا کیا جا سکتا ہے؟
4. وہ کونسی چیز ہے جسے باقی رکھنے کی ضرورت ہے اور کیوں؟
5. اسکاٹ لینڈ کے تعلیمی نظام کے مستقبل کے لئے سب سے اہم ترجیحات کیا ہیں؟
6. ہم اس بات کو کیسے یقینی بنا سکتے ہیں کہ اسکاٹ لینڈ میں تعلیم سے وابستہ ہر شخص مستقبل کے فیصلوں اور اقدامات کے بارے میں اپنی رائے دے سکے؟
7. مستقبل میں بچوں اور نوجوان افراد کا کس طرح خیال رکھا جا سکتا ہے اور انہیں کیسے سپورٹ کیا جا سکتا ہے؟ (یعنی؛ جسمانی اور ذہنی بہبود)
8. مستقبل میں ہر بچے اور نوجوان کو اپنی بھرپور صلاحیتوں کو نکھارنے کے مواقع کا حق کیسے مل سکتا ہے؟
9. بچوں اور نوجوانوں کو ہماری بدلتی ہوئی دنیا کے بارے میں جاننے میں کس طرح مدد کی جا سکتی ہے، تاکہ وہ مثبت طور پر اپنا تعاون پیش کر سکیں؟
10. کیا آپ کے پاس کوئی اور تبصرے ہیں جو آپ اسکاٹ لینڈ میں تعلیم کے مستقبل تصورات کے بارے میں دینا چاہتے ہیں؟

**فیڈنگ بیک (تاثرات کا اظہار)**

قومی مباحثہ میں حصہ لینے کے لئے آپ کا شکریہ۔

آپ ان سوالوں کے اپنے جوابات یا تو:

1. ہمارے آن لائن سروے کا استعمال کرکے بھیج سکتے ہیں (یہاں:  <https://consult.gov.scot/learning-directorate/national-discussion-feedback>)
2. یا تحریری خلاصہ بذریعہ ای میل بھیج سکتے ہیں nationaldiscussiononeducation@gov.scot,
3. یا (بذریعہ Instagram یا Twitter) سوشل میڈیا #TalkScottishEducation پر پوسٹ کریں۔ آپ کے گروپ میں کون تھا اور کتنے لوگوں نے حصہ لیا اس کے بارے میں ایک مختصر تحریر شامل کرنا نہ بھولیں۔

**آپ کے خیالات کیوں اہم ہیں**

پورے اسکاٹ لینڈ میں تعلیم کے حوالے سے بہترین کام ہو رہا ہے، جس سے ہمارے طلبہ کو ان کی صلاحیتوں تک رسائی میں مدد مل رہی ہے۔

تاہم، آخری بار جب تعلیم پر ایک قومی مباحثہ کا انعقاد کیا گیا تھا تو اس کے بعد سے ہمارے اطراف کی دنیا بہت بدل چکی ہے۔ فی الحال اور مستقبل میں طلبہ کو کس قسم کی تعلیم، ہنر اور تعاون کی ضرورت ہے، اس کے بارے میں ہمیں اب اور فکر کرنے کی ضرورت ہے۔ اس سے یہ بات یقینی ہو جائے گی کہ ہم سب کے لئے بہترین تعلیم فراہم کرتے رہیں گے۔

عالمی اور مقامی چیلنجز کے حل کے تلاش میں اور بچوں کے حقوق کا احترام یقینی بنانے میں تعلیم کلیدی کردار ادا کرتی ہے۔

اس لئے ہمیں طلبہ، والدین، اساتذہ، اسکول کے عملہ اور تعلیم کے مستقبل میں دلچسپی رکھنے والے ہر فرد کو غور سے سننے کی ضرورت ہے۔ ہم خاص طور پر ان لوگوں سے سننا چاہتے ہیں جنہیں ہم پچھلی مشق میں نہیں سن سکے تھے۔

ہم تعلیم کے لئے مستقبل تصورات چاہتے ہیں، اور یہ سمجھنا چاہتے ہیں کہ ان تصورات کو عملی نظریات کے ساتھ کیسے حقیقت میں تبدیل کیا جائے۔ یہ اسکاٹ لینڈ میں تعلیم کے ایک دلچسپ مستقبل تصور کے بارے میں تامل کرنے، غوروفکر کرنے اور تعاون کرنے کا موقع ہے۔

اسکاٹ لینڈ کی تعلیم کے لئے ایک جامع اور دلچسپ مستقبل تصور میں تعاون دینے کے لئے دیگر تمام جوابات کے ساتھ ساتھ آپ کے جواب کا آزادانہ طور پر تجزیہ کیا جائے گا۔

گفتگو کو جاری رکھنے کے لئے ٹویٹر یا انسٹاگرام پر #TalkScottishEducation  کو فالو کریں۔

یہ مباحثہ 5 دسمبر 2022 کو اختتام پذیر ہوگا۔ ہم آپ کو اس تصور پر 2023 کے موسم بہار میں دوبارہ اطلاع دینے کے منتظر ہیں ۔